b'\n_START_ARTICLE_\nTradeWinds\n_START_PARAGRAPH_\nTradeWinds er en engelskspr\xc3\xa5klig ukeavis som dekker internasjonal shippingindustri. Den eies av det norske mediehuset NHST Media Group som blant annet utgir den norske finansavisen Dagens N\xc3\xa6ringsliv. Avisen har et opplag p\xc3\xa5 dr\xc3\xb8yt 8000 og er den mest leste betalte shippingavisen i verden. Avisen har avdelingskontorer i 8 forskjellige land og en redaksjonell stab p\xc3\xa5 24. Avisens sjefredakt\xc3\xb8r er Trond Lillest\xc3\xb8len._NEWLINE_Initiativ til avisen var K\xc3\xa5re Valebrokk, og f\xc3\xb8rste utgave kom 5. oktober 1990. Avisen gikk med store underskudd de f\xc3\xb8rste \xc3\xa5rene, finansiert av overskuddene i Dagens N\xc3\xa6ringsliv, men ble l\xc3\xb8nnsomt omtrent ti \xc3\xa5r etter grunnleggelsen.'